

Srednja vzgojiteljska šola in gimnazija Ljubljana

Kardeljeva ploščad 16

Ljubljana

**MERILA OCENJEVANJA PRI PREDMETU ZGODOVINA**

**V skladu z veljavnimi zakoni, pravilniki in učnimi načrti je strokovni aktiv zgodovinarjev sprejel usklajena merila za ocenjevanje.**

**OCENJEVANJE ZNANJA**

1. PISNO

Pisno ocenjevanje znanja se izvaja z različnimi tipi nalog, število pisnih nalog pa je odvisno od tematskih sklopov oz. zaokroženih vsebin. Dijaki, ki so odsotni pri pisnih nalogah, praviloma pišejo teste dodatno oz. po dogovoru s profesorjem.

2. USTNO

V skladu s Pravilnikom o ocenjevanju znanja v srednjih šolah je število ustnih preverjanj za oceno najmanj enkrat v šolskem letu. Ustno ocenjevanje je sprotno; za posamezni oddelek je lahko napovedano ali nenapovedano. Dijak se lahko javi po dogovoru s profesorjem.

Dijaki s statusom si takoj po pridobitvi statusa določijo datum za ustno ocenjevanje znanja. V primeru, da si datume ne določijo ali se izogibajo izbranemu datumu za ustno ocenjevanje, jih učitelj lahko vpraša nenapovedano.

Učitelj pri ustnem spraševanju lahko vključi tudi dijakovo domače delo oziroma nalogo. Domače delo se opravlja pisno, pri ustnem spraševanju pa se ga predstavi ustno.

**DRUGE OBLIKE PRIDOBIVANJA OCEN: poročila, seminarske naloge, projektno delo…**

Ocene zgoraj navedenih del, ki jih opravljajo le nekateri dijaki, so ocene, ki se upoštevajo pri

pridobitvi končne ocene in ne morejo nadomestiti ocene vsebin programskih enot ocenjevalnega

obdobja. Če dijak ne izpolni dogovorjenih obveznosti, se ga oceni z negativno oceno. Za vse

navedene druge oblike pridobivanja ocen lahko dijak dobi oceno, pri čemer se upoštevajo

naslednji kriteriji :

- ustrezna ustna predstavitev izdelka (jasnost in samostojnost pri izražanju, izvirnost ter samozavest) in

- ustrezna pisna predstavitev izdelka (vsebinska ustreznost, estetika, izvirnost, navedba in uporaba pestrih virov in literature).

Dijak se prostovoljno javi za nalogo oziroma projekt, lahko pa projekt izdela skupina. V tem primeru se ocenjuje individualni pristop do naloge oziroma projekta in individualni rezultat pri projektu (npr. nastop dijaka v skupini, kjer je jasna individualna vloga posameznika).

**Opisni kriteriji za ocenjevanje poročila, seminarske naloge, projektnega dela…**

|  |  |
| --- | --- |
| **ocena** |  |
| 5 | * dijak jasno predstavi problem in temo ter samostojno uporablja in primerja priložene vire * uporabljeni viri so raznovrstni in zna poiskati prave informacije ter je do zbranih informacij kritičen – išče nove rešitve * po svojih besedah razlaga vzroke, posledice, jih med seboj ločuje * vsebino samostojno predstavi * ločuje dejstva in mnenje, oblikuje samostojne zaključke, ki so podprti z izvirnimi primeri |
| 4 | * dijak jasno predstavi problem in temo ter samostojno uporablja in primerja priložene vire * uporabljeni viri so raznovrstni in zna poiskati prave informacije ter je do zbranih informacij kritičen – ne išče novih rešitev * po svojih besedah razlaga vzroke, posledice, jih med seboj ločuje * vsebino samostojno predstavi * ločuje dejstva in mnenje, oblikuje samostojne zaključke, ki so podprti z učiteljevimi primeri |
| 3 | * dijak jasno predstavi problem in temo, pri tem pa ni vedno zanesljiv * uporabljeni viri so raznovrstni in ve, kaj sodi skupaj, vendar ne ve, kaj lahko iz tega sklepa * po svojih besedah razlaga vzroke, posledice, jih med seboj ločuje, vendar ni vedno samostojen * navaja učiteljeve primere, a še to ne vedno * dejstva in mnenja ločuje s pomočjo učitelja in oblikuje zaključke, ki niso povsem logični in prepričljivi |
| 2 | * dijak pomanjkljivo predstavi problem in temo ter skromno primerja priložene vire * uporaba virov je omejena, učenec večkrat ne ve, za kaj mu določena informacija lahko koristi * išče podobnosti in razlike, ne navaja argumentov * dijak potrebuje pomoč pri razvrščanju informacij * ne razlikuje med mnenji in dejstvi * v zaključku posreduje skromne ugotovitve, ki nimajo logične in zgoščene zgradbe |
| 1 | * ni naredil naloge |

**OCENJEVANJE DIJAKOV PRI IZBIRNI URI IZ ZGODOVINE**

Dijaki so dolžni opraviti vse obveznosti v skladu z navodili, ki jih da učitelj. Ocene si pridobijo z izdelavo poročil, s projektnim delom, lahko pa tudi s pisnim preverjanjem. V primeru, da vseh obveznosti ne opravijo (na primer se ne udeležijo ekskurzije ali ogleda muzeja), morajo po dogovoru z učiteljem: sami obiskati enega ali več muzejev; prebrati določeno literaturo… in nato v razredu predstaviti poročilo. Kriteriji za ocenjevanje poročil , projektnega dela, seminarskih nalog so v zgornji tabeli.

**MEDPREDMETNO POVEZOVANJE**

Vsak profesor na začetku šolskega leta pripravi predloge za medpredmetno povezovanje s predmeti: umetnostna zgodovina, slovenščina, matematika, geografija, pedagogika, tuji jeziki. Sodelovanje se bo izvajalo med šolskim letom ali (in) v okviru projektnega dne.

**DELO Z NADARJENIMI UČENCI**

Dijaki lahko opravljajo dodatne naloge tekom pouka oziroma v okviru projektnega dne, in sicer preberejo dodatno literaturo in predstavijo temo sošolcem s pomočjo debatne tehnike ter se usmerijo v raziskovalno zgodovino. Zaželeno je, da se nadarjeni dijaki udeležijo tudi tekmovanj iz zgodovine. V ta namen je na šoli organiziran pripravljalni krožek za vse dijake. V primeru doseganj najvišjih rezultatov, se dijake ustrezno oceni.

**KRITERIJI OCENJEVANJA**

Pri pisnem ocenjevanju se preko različnih tipov vprašanj ocenjuje poznavanje učnih vsebin, razumevanje, interpretacija, zmožnost sinteze, vrednotenje zgodovinskih procesov, pojavov, dogodkov ter uporaba znanja z aktualizacijo.

Pri ustnem ocenjevanju se prav tako ocenjuje znanje in razumevanje ter interpretacija,vrednotenje in

zmožnost uporabe in aktualizacija naučenega.

Ob pisnem in ustnem ocenjevanju se ocena pridobiva ob uporabi besedil. zemljevidov, slikovnega in drugega ilustrativnega gradiva ali drugih virov. Pomembna je tudi časovna orientacija, ki poleg prostorske, predstavlja izhodiščno znanje.

Glede na določbe pravilnika pri pisnem ocenjevanju znanja se uporablja točkovno in številčno

ocenjevanje – za pozitivno oceno mora dijak doseči 50% točk.

**Kriterij\*:**

50 do 62 % zadostna ocena (2)

63 do 75 % dobra ocena (3)

76 do 88 % prav dobra (4)

89 do 100 % odlična ocena (5)

*\* Kriterij je enak za vse tri programe Srednje vzgojiteljske šole in gimnazije Ljubljana.*

Točkovanje se lahko nekoliko spremeni glede na težavnost pisne naloge in glede na povprečje v razredu. Določena vprašanja pri pisnem ocenjevanju se lahko točkujejo z dodatnimi točkami (bonus vprašanja, ki so praviloma vnaprej označena).

|  |  |
| --- | --- |
| **OCENJEVALNI KRITERIJI** | **OCENA** |
| Dijak:  - ne zna ali pozna zelo malo učne snovi,  - zamenjuje pojme,  - obnavlja snov brez povezav in ne pozna bistva  posameznih pojmov,  - napačno razlaga,  - ne pozna dejstva, imen, dogodkov. | NEZADOSTNO (1) |
| Dijak:  - ima pomanjkljivo znanje,  - ponekod napačno uporablja zgodovinsko  terminologijo,  - pomanjkljivo obnavlja učno snov  - potrebuje pomoč učitelja | ZADOSTNO (2) |
| Dijak:  - ima dobro znanje  - razume učno snov brez podrobnosti  - večinoma uporablja zgodovinsko terminologijo  - ustrezno utemeljuje posamezne navedbe, primerov v podkrepitev ne navaja  - potrebuje učiteljevo pomoč in jo dobro izkoristi | DOBRO (3) |
| Dijak:  - razume učno snov  - temeljito in ustrezno primerja podobnosti in razlike med dvema ali več viri, nekoliko ga usmerja učitelj  - prepričljivo in ustrezno sklepa o značilnostih zgodovinskih dosežkov, dogodkov …  - oblikuje odgovore s svojimi besedami, trditve podkrepi z učiteljevimi argumenti  - pojasnjuje, primerja, logično razlaga, povezuje podobnosti in razlikuje | PRAV DOBRO (4) |
| Dijak:  - zelo dobro razume učno snov  - dodatna učiteljeva vprašanja ga ne zmedejo  - kaže veliko samostojnost pri posredovanju in opisovanju problemov in primerov  - samostojno logično razlaga, interpretira podatke, razširja in povezuje  - odlično obvlada sintezo in vrednotenje | ODLIČNO (5) |

**SPLOŠNI MINIMALNI STANDARDI VELJAVNI ZA VSE TRI PROGRAME SVŠGL**

Dijak je zmožen:

* prepoznati zgodovinske dogodke in pojave,
* imenovati zgodovinske dogodke in pojave,
* umestiti zgodovinske dogodke in pojave v čas in prostor,
* obnoviti podatke oz. dejstva o zgodovinskih pojavih in dogodkih,
* opisati zgodovinske dogodke in pojave,
* opisati življenje ljudi v preteklosti,
* uporabiti različne vire in literaturo in pri tem razbrati, prepoznati, razvrstiti, označiti in opredeliti informacije,
* našteti vzroke in posledice zgodovinskih dogodkov in pojavov,
* uporabiti osnovno zgodovinsko terminologijo,
* poiskati osnovne informacije o obravnavani temi.

**POPRAVLJANJE NEZADOSTNIH OCEN**

Negativne ocene popravljajo dijaki ustno ali pisno. Popravljajo snov določenega ocenjevalnega obdobja oziroma vsa tista poglavja, ki so bila ocenjena negativno. Uporabljajo se enaki kriteriji ocenjevanja. Če je določeno konferenčno obdobje ocenjeno negativno, je dijak dolžan popraviti oceno v štirinajstih dneh po ocenjevalnem obdobju v skladu s Šolskim pravilnikom o ocenjevanju. V primeru, da ocena ni popravljena, ostane celotno ocenjevalno obdobje ocenjeno negativno, dijak pa ima še eno možnost popravljanja ocene ob koncu šolskega leta v času zaključevanja ocen.

Dijak mora pridobiti pozitivno oceno iz celotne vsebine, ki je bila predelana ob zaključku ocenjevalnega obdobja in ob zaključku pouka. Če nima pridobljenih vseh ocen, je neocenjen.

Če je dijak ob koncu ocenjevalnega obdobja neocenjen, popravlja oceno kot dijaki z negativno oceno.

Dijak je ocenjen negativno, če ne dosega minimalnih standardov znanj. Dijak pridobi ustno oceno tako, da ga učitelj ustno vpraša (postavi mu najmanj dve širši vprašanji) pred celim razredom. Ocene so javne in takoj vpisane v redovalnico. Učitelj lahko dijaka vpraša kadarkoli, nenapovedano, ali napovedano po dogovoru z dijaki (zlasti tistimi, ki imajo status vrhunskih športnikov, dijaki, ki se vzporedno izobražujejo, dijaki s statusom perspektivnega športnika, statusom tekmovalca, dijaki s pedagoškimi pogodbami). Profesor lahko v drugem ocenjevalnem obdobju sprašuje tudi snov iz prvega ocenjevalnega obdobja.

**OCENJEVANJE DIJAKOV, KI SE PRIPRAVLJAJO NA MATURO**

Dijaki splošne gimnazije imajo dodatni uri namenjeni pripravam na maturo, ki morajo vsebovati tudi terenski del zaradi priprav seminarske naloge v skladu s Predmetnem izpitnem katalogu za zgodovino. Dijaki umetniške gimnazije rednega pouka pri predmetu zgodovine v 4. letniku nimajo več in se v primeru odločitve za zgodovino na maturi udeležijo t.i. priprav na maturo za predmet zgodovina skupaj z dijake splošne gimnazije, kar pomeni, da imajo zgodovino samo v okviru priprav na maturo in to je zgolj dve uri tedensko. Ti dijaki morajo zato več dela opraviti samostojno doma po navodilih učitelja.

V 4. letniku se za splošno gimnazijo končna ocena oblikuje na podlagi ocen, ki jih dijaki pridobijo pri redni uri 4. letnika in tudi na podlagi ocenjevanja pri pripravah na maturo iz zgodovine.

Obveznosti dijakov, ki se pripravljajo na maturo iz zgodovine so naslednje:

* dijak je dolžan redno obiskovati priprave na maturo;
* vse obveznosti, ki jih učitelj določi na začetku šolskega leta, morajo biti v danem roku opravljene;
* domače delo je obvezno. Učitelj domače delo pregleda in dijaka seznani z njegovim napredkom.
* Pri izbirnem maturitetnem predmetu v četrtem letniku poteka ocenjevanje znanja na način, ki ga za predmet predpisuje Maturitetni izpitni katalog in Letni učni načrt za četrti letnik. Za posamezne teme mora dijak pridobiti pozitivno oceno (sicer jo popravlja v dogovorjenem roku). Ocene se vnesejo v redovalnico.
* končna ocena se oblikuje na podlagi vseh ocen (rednih ur in ur priprave na maturo). Dijak je pozitivno ocenjen, če ima pozitivno oceno pri rednih in izbirnih urah.

**OPRAVIČEVANJA**

Dijak je opravičen ustnega ocenjevanja po daljši odsotnosti (teden ali več) in je njegova ura zgodovine na urniku v prvem ali drugem dnevu po prihodu v šolo. Dijak mora profesorja že na začetku ure opozoriti na odsotnost in se opravičiti (glede domače naloge, spraševanja…)

**ZAKLJUČEVANJE OCEN**

Pri oblikovanju končne ocene se upoštevajo ocene pridobljene v celem šolskem letu in celoletna aktivnost dijakov (domače naloge, poročila, delovni listi…) v učnem procesu. Upošteva se zlasti naslednje:

dijakovo znanje in napredek, prizadevnost, delavnost in samostojnost ter odnos do izpolnjevanja obveznosti.

Dijak mora ob koncu šolskega leta imeti pridobljene pozitivne ocene iz celotne snovi, ki je bila predelana preko šolskega leta, drugače je neocenjen.

**SEZNANITEV DIJAKOV**

Profesor seznani dijake z zgoraj navedenimi določili na začetku šolskega leta.

Merila uskladili člani aktiva zgodovinarjev:

Tadeja Dermastja, Anita Kolpakov, Manica Mivšek, Darja Ogrin, Petra Vignjevič.

Z merili seznanjen ravnatelj Alojz Pluško.

V Ljubljani, šolsko leto 2013/2014